section_heading: O Društvu
paragraph_text: Hrvatsko društvo glazbenih teoretičara je 1997. godine utemeljio profesor Tihomir Petrović, učitelj teorijskih glazbenih predmeta na Glazbenoj školi Vatroslava Lisinskog u Zagrebu. Društvo je 2005. godine pokrenulo manifestaciju DANI TEORIJE GLAZBE kojom se svake godine u rujnu i listopadu predavanjima i promocijama knjiga iz Biblioteke Društva skreće pozornost na teoriju glazbe. Zahvaljujući velikoj upornosti i entuzijazmu profesora Tihomira Petrovića, prvog predsjednika Društva, redovito se održava i ŠKOLA TEORIJE GLAZBE u kojoj svi zainteresirani – bez obzira na dob, profesiju i stupanj glazbenoga predznanja – mogu steći temeljna znanja o glazbi i glazbenoj teoriji. Tu je i redoviti ciklus stručno-popularnih predavanja RADIONICA UTORKOM, organiziranih u suradnji s Hrvatskim glazbenim zavodom u Zagrebu:<ref>HaGeZe (Godište XIV. Broj 5, str. 3. ISSN 1332-1129, veljača 2011.): Od "Radionice utorkom" do "Škole teorije glazbe". Pristupljeno 10. lipnja 2021. »Skladatelj – izvođač – slušatelj«, »Od zamisli do realizacije glazbenoga djela«, »Simbolika brojeva i tonova u glazbi«, »Zašto je skladba Here, There And Everywhere sastava The Beatles lijepa?«, »Kako harmonizirati melodiju?«, »Harmonijska progresija kao osnova glazbenoga djela« ili »Od harmonijske zadaće do uspješnice« tek su neka od brojnih zanimljivih predavanja koja se tu mogu poslušati. Jednom godišnje Društvo objavljuje i časopis Theoria u kojemu se na stručan, ali i popularan način obrađuje teorija glazbe i metode njezina poučavanja.<ref> The European Network for Theory & Analysis of Music: Časopis Theoria, Journal of the Croatian Association of Music Theorists, HDGT. Pristupljeno 10. lipnja 2021. U njemu se mogu pročitati i recenzije stručne glazbenoteorijske literature te brojne zanimljivosti vezane uz glazbu, glazbala i glazbenike.